ראיין מרפי (שחיין)

ראיין מרפי (באנגלית: Ryan Murphy; נולד ב-2 ביולי 1995) הוא שחיין אמריקאי, אלוף אולימפי (ריו דה ז'ניירו 2016), במשחים ל-100 מטר גב ול-200 מטר גב, אלוף עולם (בודפשט 2022) במשחה ל-200 מטר גב, מפעמיים ברציפות אלוף עולם (קאזאן 2015 ובודפשט 2017) במשחה שליחים 4x100 מטר מעורב ושיאן עולם בעבר (2016–2022) במשחה ל-100 מטר גב. מרפי נולד בפאלוס הייטס, אילינוי וגדל בג'קסונוויל, פלורידה. הוא לומד ומתאמן באוניברסיטת קליפורניה בברקלי בהדרכתו של דייב דורדן. באליפות העולם בשחייה לנוער שנערכה בלימה, פרו באוגוסט 2011 זכה מרפי במדליית ארד במשחה ל-200 מטר גב בתוצאה של 1:59.63 דקות. במשחקים הפאן-אמריקאיים שנערכה בגוודלחרה, מקסיקו באוקטובר אותה שנה הוא זכה במדליית ארד, בשיא אישי חדש של 1:58.50 דקות. במבחנים האמריקאיים לאולימפיאדת לונדון (2012) סיים מרפי במקום רביעי במשחה ל-200 מטר בתוצאה של 1:57.39 דקות ובמקום שישי במשחה ל-100 מטר גב בתוצאה של 53.92 שניות ולא נכלל בנבחרת האמריקאית למשחקים האולימפיים. באליפות העולם (בריכת 25 מטר) שנערכה באיסטנבול, טורקיה בדצמבר אותה שנה הוא זכה בשתי מדליות, זהב וארד. מדליית זהב, במשחה שליחים 4x100 מטר מעורב, לאחר ששחה בשלב המוקדמות ומדליית ארד, במשחה ל-200 מטר גב בתוצאה של 1:48.86 דקות, אחרי רדוסלב קבנצקי מפולין (1:48.48 דקות) ובן ארצו ראיין לוכטה (1:48.50 דקות). במבחנים האמריקאים לאליפות העולם שנערכו בשנת 2013 סיים מרפי פעמיים במקום שלישי, במשחה ל-100 מטר גב (53.38 שניות) ובמשחה ל-200 מטר גב (1:56.37 דקות) והחמיץ את האליפות. באליפות הפאן פסיפיק בשחייה שנערכה בגולד קוסט, קווינסלנד, אוסטרליה באוגוסט 2014 זכה מרפי במדליית ארד, במשחה ל-100 מטר גב בתוצאה של 53.27 שניות, אחרי ריוסוקה אירייה מיפן (53.02 שניות) ובן ארצו מאט גריוורס (53.09 שניות). נוסף לכך, הוא סיים במקום רביעי במשחה ל-200 מטר גב בתוצאה של 1:56.17 דקות. באליפות המכללות שנערכה באיווה סיטי, איווה במרץ 2015 שיפר מרפי במסגרת משחה שליחים 4x100 מטר מעורב, את השיא האמריקאי במשחה ל-100 יארד גב בתוצאה של 44.17 שניות, שיפור לשיאו של ראיין לוכטה ובמשחה ל-200 יארד גב בשיא ארצות הברית חדש של 1:36.77 דקות, שיפור לשיאו בן ה-9 שנים של ראיין לוכטה (1:36.81 דקות). באליפות העולם שנערכה בקאזאן, רוסיה באוגוסט 2015 זכה מרפי בשתי מדליות, זהב וכסף. מדליית זהב, במשחה שליחים 4x100 מטר מעורב ביחד עם קווין קורדס, טום שילדס ונייתן אדריאן בתוצאה של 3:29.93 דקות, לפני אוסטרליה (3:30.08 דקות) וצרפת (3:30.50 דקות), הוא שחה כשחיין ראשון תוצאה של 53.05 שניות. מדליית כסף, במשחה שליחים משולב (2 שחייניות ו-2 שחיינים) 4x100 מטר מעורב בתוצאה של 3:43.27 דקות, אחרי בריטניה שקבעה שיא עולם חדש של 3:41.71 דקות ולפני גרמניה (3:44.13 דקות). בשלב המוקדמות, הוא קבע שיא אליפות חדש של 52.18 שניות וקבוצתו קבעה שיא עולם חדש של 3:42.33 דקות. שיא זה היה המהיר ביותר באליפות במשחה זה. נוסף לכך, הוא סיים במקום חמישי במשחה ל-200 מטר גב בשיא אישי חדש של 1:55.00 דקות. באליפות המכללות שנערכה באטלנטה, ג'ורג'יה במרץ 2016 זכה מרפי בשתי מדליות זהב, בפעם השלישית ברציפות, במשחה ל-100 יארד גב בשיא ארצות הברית חדש של 43.49 שניות ובמשחה ל-200 יארד גב בשיא ארצות הברית חדש של 1:35.73 דקות. במבחנים האמריקאים לאולימפיאדת ריו דה ז'ניירו (2016) שנערכו באומהה, נברסקה בסוף יוני ובתחילת יולי 2016 סיים מרפי פעמיים במקום ראשון, במשחה ל-100 מטר גב בתוצאה של 52.26 שניות ובמשחה ל-200 מטר גב בשיא אישי חדש של 1:53.95 דקות ונכלל בנבחרת האמריקאית למשחקים האולימפיים. במשחקים האולימפיים עצמם, הוא זכה ב-3 מדליות זהב, במשחה ל-100 מטר גב בשיא אולימפי חדש של 51.97 שניות, 3 מאיות השנייה משיא עולם והתוצאה השנייה בטיבה בכל הזמנים, לפני שיו ג'יאיו מסין (52.31 שניות) וחברו לנבחרת דייוויד פלמר (52.40 שניות) משחה ל-200 מטר גב בתוצאה של 1:53.62 דקות, לפני מיץ' לרקין מאוסטרליה (1:53.96 דקות) ויבגני רילוב מרוסיה (1:53.97 דקות) ובמשחה שליחים 4x100 מטר מעורב ביחד עם קודי מילר, מייקל פלפס ונייתן אדריאן בשיא אולימפי חדש של 3:27.95 דקות, לפני בריטניה (3:29.24 דקות) ויפן (3:29.93 דקות). במסגרת משחה השליחים הוא קבע במשחה ל-100 מטר גב שיא עולם חדש של 51.85 שניות. באליפות העולם שנערכה בבודפשט, הונגריה ביולי 2017 זכה מרפי ב-4 מדליות, 2 זהב, 1 כסף ו-1 ארד. מדליות זהב בשני משחה שליחים לאחר ששחה בשלב המוקדמות, במשחה שליחים 4x100 מטר מעורב, הוא שחה כשחיין ראשון תוצאה של 52.69 שניות ובמשחה שליחים 4x100 מטר מעורב משולב ביחד עם קווין קורדס, קלסי וורל ומלורי קומרפורד בשיא עולם חדש של 3:40.28 דקות, הוא שחה כשחיין ראשון תוצאה של 52.34 שניות, תוצאה טובה יותר מזו של המנצח במשחה ל-100 מטר גב. מדליית כסף, במשחה ל-200 מטר גב בתוצאה של 1:54.21 דקות, אחרי יבגני רילוב מרוסיה (1:53.61 דקות) ולפני ג'ייקוב פלבי מארצות הברית (1:55.06 דקות). מדליית ארד, במשחה ל-100 מטר גב בתוצאה של 52.59 שניות, אחרי שיו ג'יאיו (52.44 שניות) ומאט גריוורס (52.48 שניות). באולימפיאדת טוקיו (2020) זכה מרפי במדליית ארד במשחה ל-100 מטר גב בתוצאה של 52.19 שניות, אחרי יבגני רילוב שקבע שיא אירופה חדש של 51.98 שניות וקלימנט קולסניקוב מרוסיה (52.00 שניות) ולא הצליח להגן על תוארו. 50 מטר גב: 24.24 שניות (2018) 100 מטר גב: 51.85 שניות (2016), שיא עולם בעבר 200 מטר גב: 1:53.57 דקות (2018) 50 מטר גב: 22.54 שניות (2020), שיא ארצות הברית 100 מטר גב: 49.23 שניות (2018) 200 מטר גב: 1:47.34 דקות (2018) 100 יארד גב: 43.49 שניות (2016), שיא ארצות הברית 200 יארד גב: 1:35.73 דקות (2016), שיא ארצות הברית מדיה וקבצים בנושא ראיין מרפי בוויקישיתוף התפתחות שיא העולם במשחה ל-100 מטר גב ראיין מרפי, ברשת החברתית אקס (טוויטר) ראיין מרפי, ברשת החברתית אינסטגרם ראיין מרפי, באתר הוועד האולימפי הבין-לאומי ראיין מרפי, באתר olympedia.org ראיין מרפי, באתר Swimrankings ראיין מרפי, באתר SwimSwam ראיין מרפי, באתר USA Swimming (באנגלית) רק שני שחיינים ראשונים נכללים בנבחרת Tony Carroll, Ryan Murphy Breaks Ryan Lochte’s 200 Back American Record To Repeat As NCAA Champion, באתר swim swam,‏ 28 במרץ 2015 (באנגלית) (Race Video) Ryan Murphy Crashes 1:36 Barrier With 1:35.73 NCAA, American Record in 200 Back, באתר Swimming World Magazine‏, 26 במרץ 2016 (באנגלית)